
ประกาศองค์การบริหารส่วนตำบลโมคลาน
เรื่อง  รับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็ก
และครูผู้ดูแลเด็ก  เพื่อบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง ครูผู้ดูแลเด็ก
****************************


ด้วยองค์การบริหารส่วนตำบลโมคลาน  อำเภอท่าศาลา  จังหวัดนครศรีธรรมราช  มีความประสงค์จะดำเนินการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  เพื่อบรรจุและแต่งตั้งเป็นพนักงานครูองค์การบริหารส่วนตำบล ตำแหน่ง ครูผู้ดูแลเด็ก ประจำศูนย์พัฒนาเด็กเล็กในสังกัดองค์การบริหารส่วนตำบลโมคลาน จำนวน 3 อัตรา


อาศัยอำนาจตามความในมาตรา ๑๕ ประกอบมาตรา ๒ค วรรคท้าย แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล ลงวันที่ ๑๔ กรกฎาคม ๒๕๔๙ เห็นชอบให้องค์การบริหารส่วนตำบล             นำมาตรฐาน หลักเกณฑ์และวิธีการบริหารงานบุคคลทางการศึกษาของเทศบาลมาใช้กับการบริหารงานบุคคลพนักงานครูและบุคลากรทางการศึกษาองค์การบริหารส่วนตำบลโดยอนุโลม, ประกาศคณะกรรมการพนักงานเทศบาลจังหวัดนครศรีธรรมราช เรื่อง กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่ ๔ กุมภาพันธ์ ๒๕๕๓  ประกอบกับมติคณะกรรมการพนักงานส่วนตำบลจังหวัดนครศรีธรรมราช ในคราวประชุมครั้งที่ ๙/๒๕๕๗  เมื่อวันที่ ๒๖ กันยายน ๒๕๕๗ เห็นชอบให้คัดเลือกกรณีมีเหตุพิเศษไม่ต้องสอบแข่งขัน สำหรับหัวหน้าศูนย์พัฒนาเด็กเล็กและครูผู้ดูแลเด็ก  เพื่อบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง ครูผู้ดูแลเด็ก  จำนวน  ๓  อัตรา  โดยมีรายละเอียดดังนี้


๑.  ตำแหน่งที่รับสมัคร  


     ตำแหน่งครูผู้ดูแลเด็ก เลขที่ตำแหน่ง 80-2-0535 ถึง 80-2-0537  สังกัดศูนย์พัฒนาเด็กเล็กขององค์การบริหารส่วนตำบลโมคลาน จำนวน 2 ศูนย์ คือ 1) ศูนย์พัฒนาเด็กเล็กองค์การบริหารส่วนตำบลโมคลาน จำนวน 2 อัตรา  และ 2) ศูนย์อบรมเด็กก่อนเกณฑ์ประจำมัสยิดบ้านอู่ตะเภา จำนวน ๑ อัตรา 


๒.  คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขัน



2.1 ดำรงตำแหน่งครูผู้ดูแลเด็ก และ/หรือหัวหน้าศูนย์พัฒนาเด็กเล็ก ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นติดต่อกันมาแล้วไม่น้อยกว่า 3 ปี (การดำรงตำแหน่งครูผู้ดูแลเด็ก และ/หัวหน้าศูนย์พัฒนาเด็กเล็ก ซึ่งจัดจ้างโดยงบประมาณเงินอุดหนุนจากรัฐและหรือจากเงินรายได้ของท้องถิ่นติดต่อกันมาแล้วไม่น้อยกว่า 3 ปี ให้หมายความรวมถึงพนักงานจ้างตำแหน่งผู้ดูแลเด็ก ตามหนังสือกรมส่งเสริมการปกครองท้องถิ่นที่ มท 0893.4/ว 2282  เรื่อง การแจกจ่ายหนังสือมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น และหนังสือคู่มือศูนย์พัฒนาเด็กเล็กสังกัดองค์กรปกครองส่วนท้องถิ่น ลงวันที่  17  พฤศจิกายน  2548)   
/2.2 มีคุณวุฒิ...

2.2 มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่ ก.ท. กำหนดเป็นคุณสมบัติเฉพาะสำหรับตำแหน่งนี้ 



๒.3 ได้ปฏิบัติงานหรือเคยปฏิบัติงานเกี่ยวกับการทำงานดูแลพัฒนาเด็กปฐมวัยของท้องถิ่นติดต่อกันมาแล้วไม่น้อยกว่า ๓ ปี โดยมีหนังสือรับรองการปฏิบัติงานจากนายจ้างหรือหน่วยงาน ซึ่งระบุถึงลักษณะงานและระยะเวลาที่ได้ปฏิบัติงาน



๒.4  มีใบอนุญาตประกอบวิชาชีพครู กรณีหัวหน้าศูนย์พัฒนาเด็กเล็ก ครูผู้ดูแลเด็ก     ผู้ดูแลเด็ก ที่ได้รับการจ้างก่อนประกาศใช้มาตรฐานกำหนดตำแหน่งดังกล่าว ให้ใช้ใบแทนใบอนุญาตประกอบ    วิชาชีพครู หนังสือรับรองสิทธิ ใบอนุญาตปฏิบัติการสอนและหนังสืออนุญาตปฏิบัติการสอน ที่คุรุสภาออกให้ได้



2.5 เป็นพนักงานจ้างในศูนย์พัฒนาเด็กเล็กในองค์การบริหารส่วนตำบลแห่งใด     ต้องสมัครเข้ารับการคัดเลือกในองค์การบริหารส่วนตำบลแห่งนั้น


          2.6 ต้องผ่านการประเมินผลการปฏิบัติงานตามเกณฑ์และแบบประเมินที่ ก.ท. กำหนด  จากคณะกรรมการประเมินผลการปฏิบัติงาน  ที่นายกองค์การบริหารส่วนตำบลแต่งตั้ง  ไม่น้อยกว่าร้อยละ 75




2.7 เป็นผู้มีคุณสมบัติทั่วไปและไม่มีลักษณะต้องห้าม ตามประกาศคณะกรรมการกลางพนักงานเทศบาล  เรื่อง มาตรฐานทั่วไปเกี่ยวกับคุณสมบัติและลักษณะต้องห้ามเบื้องต้นสำหรับพนักงานเทศบาล  ลงวันที่ ๒๒ พฤศจิกายน ๒๕๔๔  ดังนี้




๑)  มีสัญชาติไทย




๒)  มีอายุไม่ต่ำกว่าสิบแปดปีบริบูรณ์




๓)  เป็นผู้เลื่อมใสในการปกครองระบอบประชาธิปไตยอันมีพระมหากษัตริย์    ทรงเป็นพระประมุข   ตามรัฐธรรมนูญแห่งราชอาณาจักรไทยด้วยความบริสุทธิ์ใจ




๔)  ไม่เป็นผู้ดำรงตำแหน่งข้าราชการทางการเมือง




๕)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือ จิตฟั่นเฟือนไม่สมประกอบ หรือเป็นโรคตามที่ ก.ท.ประกาศกำหนด ดังนี้




    (ก)  โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม




    (ข)  วัณโรคในระยะอันตราย




    (ค)  โรคเท้าช้างในระยะที่ปรากฏอาการเป็นที่รังเกียจแก่สังคม




    (ง)  โรคติดยาเสพติดให้โทษ




    (จ)  โรคพิษสุราเรื้อรัง




๖)  ไม่เป็นผู้อยู่ในระหว่างถูกสั่งให้พักราชการหรือถูกสั่งให้ออกจากราชการไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานเทศบาลตามกฎหมายว่าด้วยระเบียบบริหารงานบุคคลส่วนท้องถิ่นตามกฎหมายนั้น




๗)  ไม่เป็นผู้บกพร่องในศีลธรรมอันดี จนเป็นที่รังเกียจของสังคม




๘)  ไม่เป็นกรรมการพรรคการเมืองหรือเจ้าหน้าที่ในพรรคการเมือง




๙)  ไม่เป็นบุคคลล้มละลาย
/๑๐) ไม่เป็น...

๑๐) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ




๑๑)  ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ




๑๒)  ไม่เป็นผู้เคยถูกลงโทษให้ออก หรือปลดออก เพราะกระทำความผิดวินัยตามมาตรฐานทั่วไปหรือหลักเกณฑ์และวิธีการเกี่ยวกับการบริหารงานบุคคลของพนักงานเทศบาล ตามกฎหมายว่าด้วยระเบียบบริหารงานบุคคลท้องถิ่น หรือตามกฎหมายอื่น




๑๓)  ไม่เป็นผู้เคยถูกลงโทษไล่ออก เพราะกระทำความผิดวินัยตามมาตรฐานทั่วไปหรือหลักเกณฑ์และวิธีเกี่ยวกับการบริหารงานบุคคลของพนักงานเทศบาล ตามกฎหมายว่าด้วยระเบียบบริหารงานบุคคลท้องถิ่นหรือตามกฎหมายอื่น
  

๓.  เงินเดือนที่ได้รับ


     ผู้ที่ได้รับการคัดเลือก จะได้รับเงินเดือนเป็นไปตามคุณวุฒิการศึกษาที่ตรงตามมาตรฐานกำหนดตำแหน่งครูผู้ดูแลเด็ก  ดังนี้



๓.๑ คุณวุฒิปริญญาตรีทางการศึกษา ทุกสาขาวิชาเอก หรือสาขาวิชาศึกษาศาสตร์ หลักสูตร ๔ ปี กำหนดอัตราเงินเดือน 15,050 บาท



๓.๒ คุณวุฒิปริญญาตรีทางการศึกษา ทุกสาขาวิชาเอก หรือสาขาวิชาศึกษาศาสตร์ หลักสูตร ๕ ปี กำหนดอัตราเงินเดือน 15,800 บาท


๔.  เอกสารและหลักฐานการสมัคร


     ผู้สมัครต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐาน ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ  ดังต่อไปนี้



4.1  ใบสมัคร (รายละเอียดตามเอกสารหมายเลข 1) 




๔.2  สำเนาปริญญาบัตรหรือรายงานผลการศึกษา  จำนวน  ๑   ฉบับ



๔.3  ใบรับรองคุณวุฒิปริญญา  ตามหลักสูตร      จำนวน  ๑   ฉบับ
๔.4  รูปถ่ายหน้าตรง ไม่สวมหมวก ไม่ใส่แว่นตา ขนาด ๑ นิ้ว หรือขนาด ๑.๕x๒ นิ้ว
ถ่ายครั้งเดียวกันไม่เกิน  6 เดือน นับถึงวันปิดรับสมัคร จำนวน  ๓  รูป



๔.5  สำเนาทะเบียนบ้าน จำนวน  ๑  ฉบับ



๔.6  สำเนาบัตรประจำตัวประชาชน จำนวน  ๑  ฉบับ



๔.7  สำเนาใบอนุญาตประกอบวิชาชีพครู หรือหนังสือรับรองสิทธิซึ่งคุรุสภาออกให้ ใช้แทนใบอนุญาตประกอบวิชาชีพครู   จำนวน  ๑  ฉบับ



๔.8  หนังสือรับรองประวัติการทำงาน  ตามแบบที่คณะกรรมการกลางพนักงานเทศบาลกำหนด จำนวน ๑ ชุด  (รายละเอียดตามเอกสารหมายเลข 2) 




๔.9  แบบประเมินผลการปฏิบัติงาน จำนวน ๑ ชุด (รายละเอียดตามเอกสารหมายเลข 3)



๔.10  ใบรับรองแพทย์แสดงว่าไม่เป็นโรคที่ต้องห้ามตามกฎ ก.ท. ซึ่งออกให้ไม่เกิน ๓๐ วัน  นับถึงวันรับสมัคร  จำนวน ๑ ฉบับ



๔.11 สำเนาหลักฐานอื่น ๆ เช่น ทะเบียนสมรส ใบเปลี่ยนชื่อตัว หรือชื่อสกุล (ถ้ามี)
อย่างละ  ๑  ฉบับ
/5. วัน เวลา...

๕.  วัน เวลา สถานที่ และค่าธรรมเนียมการสมัคร


     ให้ผู้ประสงค์จะสมัครเข้ารับการคัดเลือกเพื่อบรรจุเข้ารับราชการเป็นพนักงานส่วนตำบล               ในตำแหน่งครูผู้ดูแลเด็ก  ติดต่อขอรับใบสมัครและยื่นใบสมัครด้วยตนเองได้ที่  สำนักงานปลัดองค์การบริหารส่วนตำบลโมคลาน อำเภอท่าศาลา จังหวัดนครศรีธรรมราช ได้ตั้งแต่วันศุกร์ที่ ๓1  ตุลาคม  - วันศุกร์ที่ ๗ พฤศจิกายน ๒๕๕๗  ในวันและเวลาราชการ  รายละเอียดอื่น ๆ สอบถามได้ที่ สำนักงานปลัดองค์การบริหารส่วนตำบลโมคลาน  อำเภอท่าศาลา จังหวัดนครศรีธรรมราช โทรศัพท์ 0-7575-0055


   ผู้สมัครต้องเสียค่าธรรมเนียมการสมัคร  คนละ  200  บาท  เงินค่าธรรมเนียมการสมัครจะไม่คืนให้ในเมื่อได้ประกาศรายชื่อว่าเป็นผู้มีสิทธิเข้ารับการคัดเลือกแล้ว ยกเว้น ได้ยกเลิกการคัดเลือกทั้งหมด เนื่องจากการทุจริต หรือส่อไปในทางทุจริต จึงจะจ่ายคืนค่าธรรมเนียมแก่ผู้สมัครเฉพาะผู้ที่มิได้มีส่วนเกี่ยวข้องกับการทุจริต หรือส่อไปในทางทุจริต


๖.  การประกาศรายชื่อผู้มีสิทธิเข้ารับการคัดเลือกฯ



     องค์การบริหารส่วนตำบลโมคลาน จะประกาศรายชื่อผู้มีสิทธิเข้ารับการคัดเลือกกรณีพิเศษฯ   วัน เวลาและสถานที่คัดเลือกให้ทราบ  ในวันอังคารที่ ๑๘ พฤศจิกายน 255๗  ณ ที่ทำการองค์การบริหารส่วนตำบลโมคลาน หรือสอบถามได้ที่สำนักงานปลัดฯ  โทรศัพท์ 0-7575-0055


๗.  หลักเกณฑ์การตัดสินและวิธีการคัดเลือกฯ


     องค์การบริหารส่วนตำบลโมคลาน  จะดำเนินการคัดเลือกโดยประเมินบุคคล ดังนี้



๑)  การประเมินความเหมาะสมกับตำแหน่ง  ตามแบบที่ ก.ท.กำหนด 
(คะแนนเต็ม  ๑๐๐ คะแนน)



๒)  การทดสอบความรู้ความสามารถในตำแหน่ง โดยวิธีการสัมภาษณ์หรือวิธีอื่นใดที่เหมาะสม  (คะแนนเต็ม ๑๐๐ คะแนน)


       โดยผู้ที่ผ่านการคัดเลือกจะต้องได้คะแนนในการประเมิน ดังนี้
· ได้คะแนนประเมินความเหมาะสมกับตำแหน่ง ไม่น้อยกว่าร้อยละ  ๘๐
· ได้คะแนนทดสอบความรู้ความสามารถในตำแหน่ง ไม่น้อยกว่าร้อยละ ๗๐
อนึ่ง ผู้มีสิทธิเข้ารับการคัดเลือกกรณีมีเหตุพิเศษฯ จะมีสิทธิได้รับการคัดเลือกเข้ารับการประเมินความเหมาะสมกับตำแหน่ง และทดสอบความรู้ความสามารถในตำแหน่งได้ก็ต่อเมื่อผ่านเกณฑ์การประเมินผลการปฏิบัติงาน (ร้อยละ 75) 
๘.  การประกาศผลการคัดเลือกฯ



     องค์การบริหารส่วนตำบลโมคลาน จะประกาศผลการคัดเลือกในวันอังคารที่ ๒๕ พฤศจิกายน 255๗  ณ  สำนักงานองค์การบริหารส่วนตำบลโมคลาน โดยเรียงลำดับที่จากผู้ได้รับคะแนนรวมสูงสุดลงมาตามลำดับ ในกรณีที่มีผู้ได้คะแนนรวมเท่ากัน ให้ผู้ที่ได้คะแนนความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนความเหมาะสมกับตำแหน่งเท่ากัน ให้ผู้ได้คะแนนความรู้ความสามารถในตำแหน่งอยู่ในลำดับที่สูงกว่า  หากได้คะแนนความรู้ความสามารถในตำแหน่งเท่ากัน ให้ผู้ได้คะแนนผลการปฏิบัติงานมากกว่าอยู่ในลำดับที่สูงกว่า  หากได้คะแนนผลการปฏิบัติงานเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า 

9.  การแต่งกาย


     ผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันจะต้องแต่งกายด้วย       ชุดสุภาพ    ในวันเข้ารับการประเมินผลการปฏิบัติงานและการประเมินความเหมาะสมกับตำแหน่ง

10.  การขึ้นบัญชีผู้ได้รับการคัดเลือกฯ



      องค์การบริหารส่วนตำบลโมคลาน จะประกาศรายชื่อผู้ได้รับการคัดเลือก และขึ้นบัญชี  ผู้ผ่านการคัดเลือกฯ ได้เป็นระยะเวลา  ๒ ปี  นับแต่วันขึ้นบัญชี และภายหลังมีตำแหน่งว่างเพิ่มอีกก็อาจบรรจุและแต่งตั้งผู้ผ่านการคัดเลือกที่เหลืออยู่ในลำดับถัดไปตามประกาศผลการคัดเลือก


๑1.  การบรรจุและแต่งตั้ง


       องค์การบริหารส่วนตำบลโมคลาน จะดำเนินการบรรจุและแต่งตั้งผู้ผ่านการคัดเลือกกรณีมีเหตุพิเศษที่ไม่ต้องสอบแข่งขัน ตำแหน่งครูผู้ดูแลเด็ก โดยต้องได้รับความเห็นชอบจาก ก.อบต.จังหวัดนครศรีธรรมราชก่อน  


       การคัดเลือกครั้งนี้ ให้ผู้สมัครคัดเลือก ตรวจและรับรองตนเองว่าเป็นผู้มีคุณสมบัติตรงตามตำแหน่งที่สมัครเข้ารับการคัดเลือก หากภายหลังปรากฏว่าผู้สมัครคัดเลือกรายใดมีคุณสมบัติไม่ครบถ้วนองค์การบริหารส่วนตำบลโมคลาน จะถือว่าเป็นผู้ขาดคุณสมบัติในการสมัครคัดเลือกและไม่มีสิทธิ์ได้รับการบรรจุแต่งตั้งให้ดำรงตำแหน่งที่ได้รับการคัดเลือก

องค์การบริหารส่วนตำบลโมคลาน ดำเนินการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูองค์การบริหารส่วนตำบลตำแหน่ง ครูผู้ดูแลเด็ก สังกัด ศูนย์พัฒนาเด็กเล็กขององค์การบริหารส่วนตำบลโมคลาน ทั้ง 2 ศูนย์ฯ    ในรูปของคณะกรรมการตามระเบียบหลักเกณฑ์ที่กำหนด โดยยึดหลักความรู้ความสามารถ ความเสมอภาคและความเป็นธรรม อย่าหลงเชื่อหรือยอมเสียทรัพย์สินให้แก่บุคคล หรือผู้ที่อ้างว่าสามารถช่วยเหลือให้สอบได้ หากผู้ใดได้ทราบข่าวประการใดเกี่ยวกับการแอบอ้างหรือทุจริตเพื่อให้คัดเลือกได้ โปรดแจ้งองค์การบริหารส่วนตำบลโมคลาน อำเภอท่าศาลา จังหวัดนครศรีธรรมราช    โทรศัพท์ 0-7575-0055 เพื่อจักได้ดำเนินการตามกฎหมายต่อไป
จึงประกาศมาให้ทราบโดยทั่วกัน 




ประกาศ  ณ  วันที่   ๘  ตุลาคม พ.ศ.๒๕๕๗





              ( นายฉัตรชัย  ศรีวิสุทธิ์ )



  
               นายกองค์การบริหารส่วนตำบลโมคลาน

